সাদা-কালো রংই ছিল প্রধান ও সাধারণ। অন্যান্য রঙের ব্যবহার শুরু হওয়ার পর পেইন্টিংয়ের সঙ্গে সিনেমার সম্পর্ক আরো নৈকট্য লাভ করে। লাস্ট ফর লাইফে ভ্যান গগের, পোলকে জ্যাকসন পোলকের, গজ গামিনী এবং মীনাক্ষী চলচ্চিত্রে চিত্রকলায় ব্যবহৃত রং এসেছে পৌনঃপুনিকভাবে। তবে ছবির জন্য কেবলই পরিবেশ সৃষ্টিতে এম এফ হুসেন বিশুদ্ধ রঙের যে ব্যবহার করেছেন তা অনবদ্য এবং অভূতপূর্ব। অন্যান্য রঙিন ছবিতে মানুষ এবং পারিপার্শ্বিকের স্বাভাবিক রং দেখানো হয়েছে সিনেমা বাস্তব করে তোলার প্রয়াসে।